**E l ő t e r j e s z t é s**

**Balatonhenye Község Önkormányzata polgármesteri döntéséhez**

**Tárgy: Ábrahámhegy Község Önkormányzata Képviselő-testületének a Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendeletének módosításáról**

**Előkészítette:** Nagy Éva ügyintéző

 Jogszabállyal nem ellentétes

 dr. Szabó Tímea jegyző

A szociális igazgatásról és szociális ellátásokról szóló 1993. évi III. törvény (továbbiakban Szt.) alapján a személyes gondoskodást nyújtó ellátásokat, azok igénybevételének módját, valamint a fizetendő térítési díjakat önkormányzati rendeletben kell szabályozni.

Az Szt. 92.§. (1) bekezdés b) pontja alapján, ha a fenntartó önkormányzati társulás, akkor a társulási megállapodásban erre kijelölt települési önkormányzat, a társulási megállapodásban meghatározottak szerint rendeletet alkot.

A Tapolca Környéki Önkormányzati Társulás Társulási Megállapodásában a rendeletalkotásra kijelölt Önkormányzat, Ábrahámhegy Önkormányzata.

A társulás által fenntartott Balaton-felvidéki Szociális, Gyermekjóléti és Háziorvosi Ügyeleti Szolgálat 23 településén látja el a család- és gyermekjóléti szolgáltatás, 22 településen a házi segítségnyújtás, és a szociális étkeztetés, 14 településen a támogató szolgáltatás feladatait.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet 2. § (1) bekezdése alapján a fenntartó a személyes gondoskodás körébe tartozó szociális ellátásért intézményi térítési díjat állapít meg.

 „A szociális igazgatásról és szociális ellátásokról” szóló 1993. évi III. tv. (továbbiakban: Szt.) 92/B § (1) bekezdés a.) pontja értelmében a fenntartó feladata az intézményi térítési díj konkrét összegben történő meghatározása.

„A személyes gondoskodást nyújtó szociális ellátások térítési díjáról” szóló 29/1993. (II.17.) Korm. Rendelet 3§ (1) bekezdése alapján az intézményi térítési díjat és a személyi térítési díjat

*a)*étkeztetés esetén ellátási napra,

*b)*házi segítségnyújtás esetén - szociális segítésre vagy személyi gondozásra vonatkozó gondozási órára,

*c)*jelzőrendszeres házi segítségnyújtás esetén ellátási napra,

*d)*támogató szolgáltatás esetén szolgálati órára és szállítási kilométerre,

*e)*nappali ellátás esetén ellátási napra,

*f)*bentlakásos intézményi ellátás esetén ellátási napra és hónapra

g) a támogatott lakhatásban igénybe vett, az Szt. 75. § (1) bekezdés *d)* pont *db)* alpontja szerinti esetben ellátási napra, *dh)* pontja szerinti esetben szállítási kilométerre, *da), dc)–dg)* és *di)* alpontja szerinti esetben órára vetítve kell meghatározni.

A fizetendő személyi térítési díj összegét az intézményvezető állapítja meg konkrét összegben, figyelembe véve a szolgáltatást igénylő rendszeres jövedelmét valamint az Szt. vonatkozó szabályait, mely szerint a személyi térítési díj nem haladhatja meg a szociálisan rászoruló személy rendszeres havi jövedelmének 30 %-át étkeztetés, 25 %-át házi segítségnyújtás, 30 %-át ha a házi segítségnyújtás mellett étkeztetést is igénybe vesz, 30 %-át támogató szolgáltatás, 15 %-át nappali ellátás valamint 30 %-át nappali ellátás és ott étkezés esetében.

**Ábrahámhegy Község Önkormányzata Képviselő-testületének a Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendeletének 3. mellékletének 1/A/3. valamint 1/A/4. részében a szociális étkeztetés esetén az intézményi térítési díjból adható kedvezmények hibásan kerültek megállapításra. Így az adott főzőkonyha kiszállítási területén a megállapított térítési díjak nem azonosak. Ennek megfelelően a fenti rendeletet az alábbiak szerint szükséges módosítani. A módosítás az intézményi térítési díj összegét nem érinti.**

**Javaslat az egyes ellátásokra vonatkozó intézményi térítési díjakból adható kedvezményekre**

**A szociális étkeztetés személyi térítési díja:**

**Menü Kft: Elvitellel**

Badacsonytomaj, Ábrahámhegy, Balatonrendes, Salföld.

|  |  |
| --- | --- |
| **Jövedelem összege** | **Személyi térítési díj** |
| Nincs jövedelem | **0 Ft.** | 0 Ft. (a kedvezmény mértéke 100 %) | **0 Ft.** |
| 0 Ft felett | Az intézményi térítési díj 75 %-a (a kedvezmény mértéke 25 %) | **825 Ft.** |

**Menü Kft: házhozszállítással**

Badacsonytomaj, Ábrahámhegy, Balatonrendes, Salföld.

|  |  |
| --- | --- |
| **Jövedelem összege** | **Személyi térítési díj** |
| Nincs jövedelem | **0 Ft.** | 0 Ft. (a kedvezmény mértéke 100 %) | **0 Ft.** |
| 0 Ft felett | Az intézményi térítési díj 80 %-a (a kedvezmény mértéke 20 %) | **950 Ft.** |

Határozati javaslat:

**BALATONHENYE KÖZSÉG ÖNKORMÁNYZATA POLGÁRMESTERÉNEK**

**…/2020. (….) HATÁROZATA**

***A Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendelet módosításának elfogadásáról***

A veszélyhelyzet kihirdetéséről szóló 40/2020. (II. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Balatonhenye Község Önkormányzata Képviselő-testületének hatáskörét gyakorolva Ábrahámhegy Község Önkormányzata Képviselő-testületének a Balaton felvidéki Szociális és Gyermekjóléti Szolgálat által biztosított személyes gondoskodást nyújtó ellátásokról szóló 2/2020. (IV. 3.) önkormányzati rendeletének módosítását az előterjesztésnek megfelelően elfogadom.

A határozat a rendelet alkotásra kijelölt Ábrahámhegy Község Önkormányzata Polgármestere részére való megküldéséről intézkedem.